पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। हीरानगर थानाक्षेत्र में युवक की चाकुओं से गोदकर हत्या कर दी गई। शव की शिनाख्त नहीं हो पाई है। पैर में रगड़ के निशान होने से पुलिस को आशंका है कि आरोपी हत्या कर शव बाइक पर रखकर गौरीनगर लेकर आए और सड़क पर फेंक गए। टीआई संजय वर्मा के अनुसार बुधवार सुबह गौरीनगर मेन रोड पर लाश पड़ी होने की सूचना मिली। मृतक की उम्र करीब 30 साल है। उसके सीने पर चाकुओं के निशान हैं। सिर भी फटा हुआ है। पंजों में रगड़ के निशान हैं। अंदाजा लगाया जा रहा है कि हत्या कहीं और की गई है।
रेलवे स्टेशन के पास युवक की लाश मिली
लक्ष्मीबाईनगर रेलवे स्टेशन के पास खून से लथपथ अर्धनग्न अवस्था में युवक की लाश मिली। सिर, नाक व कान के पास से खून बह रहा था। लाश के थोड़ी दूर उसकी पैंट पड़ी थी। सूचना पर बाणगंगा पुलिस मौके पर पहुंची। घटना जीआरपी थाना क्षेत्र में होने से मामला जांच के लिए जीआरपी को सौंपा है। हालांकि पुलिस ने ट्रेन हादसे की आशंका जताई है। दूसरी ओर, शव अर्धनग्न हालत में होने से मामला हत्या का भी हो सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn